Diari Oficial de la Generalitat Valenciana


Sumari del DOGV 6029, del 05-06-2009 (2009/6496)

ORDE de 26 de maig de 2009, de la Conselleria d'Educació, per la qual es determina el crèdit que ha de finançar les ajudes per a l'adquisició de llibres de text per a l'alumnat que cursa de primer a quart curs d'Educació Secundària Obligatòria, així com el bonollibre per a l'alumnat que cursa de primer a sext d'Educació Primària en centres finançats amb fons públics, per al curs 2009-2010, regulats en l'Orde de 9 de desembre de 2008.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6029

Data del DOGV
:   05-06-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/6496


Data del document
:   26-05-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ajuda pública
    * llibre escolar
    * suport econòmic

ORDE de 26 de maig de 2009, de la Conselleria d'Educació, per la qual es determina el crèdit que ha de finançar les ajudes per a l'adquisició de llibres de text per a l'alumnat que cursa de primer a quart curs d'Educació Secundària Obligatòria, així com el bonollibre per a l'alumnat que cursa de primer a sext d'Educació Primària en centres finançats amb fons públics, per al curs 2009-2010, regulats en l'Orde de 9 de desembre de 2008. [2009/6496]  
La convocatòria d'ajudes per a l'adquisició de llibres de text per a l'alumnat d'Educació Secundària Obligatòria i el programa per a la gratuïtat progressiva dels llibres de text de l'alumnat de l'Educació Primària, per mitjà del bonollibre, ambdós escolaritzats en un centre públic o en un centre privat concertat en la Comunitat Valenciana per al curs 2009-2010, aprovada per l'Orde de la Conselleria d'Educació de 9 de desembre de 2008 (DOCV núm. 5915 de 17 de desembre), va ser realitzada segons disposa l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de gasto, i també de conformitat amb l'article 56 del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions, per la qual cosa el finançament de les ajudes va quedar condicionat a l'aprovació dels crèdits corresponents.  
Una vegada aprovada la Llei 17/2008, de 29 de desembre, de Pressupostos de la Generalitat (DOCV núm. 5924 de 31 de desembre) per a l'exercici 2009 i d'acord amb el que preceptua el núm. 11 de l'article 47 de la Llei d'Hisenda Pública de la Generalitat Valenciana, text refós aprovat pel Decret Legislatiu de 26 de juny de 1991, del Consell de la Generalitat Valenciana, cal donar publicitat a la quantia de les ajudes per a l'adquisició de llibres de text i al crèdit destinat a finançar les dites ajudes i el bonollibre, regulats en l'Orde de 9 de desembre de 2008 de la Conselleria d'Educació abans citada.   
Així mateix, es modifica l'apartat dos, de la base onze, de l'annex II de l'esmentada Orde de 9 de desembre de 2008.  
En virtut de les atribucions que em conferix l'article 28 de la Llei 5/1983, de 30 de desembre, del Consell, vista la proposta del director general d'Ordenació i Centres Docents de 12 de maig de 2009 i de conformitat amb esta,  
ORDENE  
Primer. Determinació del crèdit  
De conformitat amb la Llei 17/2008, de 29 de desembre, de Pressupostos de la Generalitat per a l'exercici 2009, la convocatòria d'ajudes per a l'adquisició de llibres de text per a l'alumnat que cursa primer, segon, tercer i quart curs d'Educació Secundària Obligatòria, així com el bonollibre per a l'alumnat que cursa primer, segon, tercer, quart, quint i sext d'Educació Primària en centres finançats amb fons públics, per al curs 2009-2010, regulada per l'Orde de 9 de desembre de 2008 (DOCV núm. 5915, de 17 desembre), es finançaran a càrrec de la línia de subvenció T0067000 del capítol IV de la secció, servici, centre gestor i programa 52.49.13.186.88 d'Educació Primària, per un import global de 91.108.270 euros.  
El crèdit serà incrementat amb l'aportació econòmica del Ministeri d'Educació, una vegada haja sigut firmat el conveni previst entre l'esmentat departament i la Conselleria d'Educació de la Generalitat, per al cofinançament dels llibres i material escolar en els nivells obligatoris de l'ensenyança per al curs acadèmic 2009-2010.  
Així mateix, si fóra necessari, la Conselleria d'Economia, Hisenda i Ocupació, podria adoptar les mesures pressupostàries necessàries per a dotar, fins una suma igual a les obligacions el reconeixement de les quals siga preceptiu, de conformitat amb el que preveu l'article 16, apartat 2.i) de la Llei 17/2008, de 29 de desembre, de Pressupostos de la Generalitat per a l'exercici 2009, que inclou les ajudes destinades a la gratuïtat dels llibres de text entre els gastos de reconeixement preceptiu.  
Segon. Import de les ajudes per a l'adquisició dels llibres de text  
La quantia individual de les ajudes per a l'adquisició de llibres de text per a l'alumnat que curse Educació Secundària Obligatòria serà com a màxim de:  
Primer, segon, tercer i quart curs: 125 euros.  
Tercer. Import del bonollibre  
La quantia individual del bonollibre, per a l'alumnat que cursa Educació Primària, serà com a màxim de:  
Primer i segon curs: 122 euros.  
Tercer i quart curs: 127 euros.  
Quint i sext curs: 132 euros.  
Quart. Centres docents que elaboren material escolar propi  
La dotació econòmica que s'assignarà al centre per cada alumne matriculat que tinga cobertura en el programa de gratuïtat de llibres de text serà com a màxim de:  
Primer i segon curs: 122 euros.  
Tercer i quart curs: 127 euros.  
Quint i sext curs 132 euros.  
Quint. Centres d'Educació Especial específica i aules específiques d'Educació Especial autoritzades  
La dotació econòmica que s'assignarà al centre per cada alumne matriculat que tinga cobertura en el programa de gratuïtat de llibres de text serà com a màxim de 122 euros.  
Sext. Centres d'Acció Educativa Singular  
La dotació econòmica que s'assignarà al centre per cada alumne matriculat serà com a màxim de 122 euros.  
En el cas dels centres de titularitat de la Generalitat, el finançament del material escolar serà amb càrrec als gastos de funcionament del centre, capítol II del pressupost de gastos.  
Sèptim  
Es modifica el punt 2, de la base onze, de l'annex II de l'Orde de 9 de desembre de 2008 referida al procediment de pagament, que queda redactat de la manera següent:  
L'entitat col·laboradora es farà càrrec de les notes d'entrega i dels bonollibres canviats i la Conselleria d'Educació realitzarà lliuraments de pagament a l'entitat col·laboradora perquè esta duga a terme l'abonament a les llibreries i establiments comercials autoritzats a mesura que certifique el deute contret.  
L'entitat col·laboradora haurà d'abonar a les llibreries i establiments comercials associats al programa l'import dels bonollibres canviats i degudament certificats, en el termini de cinquanta dies des de la data d'entrega. Posteriorment, remetrà a la Conselleria d'Educació fotocòpia de les ordes de pagament.  
Octau  
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació, en el termini d'un mes des de l'endemà de la publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació, o des de l'endemà del dia que es notifique la resolució expressa del recurs de reposició o que s'haja d'entendre presumptament desestimat.  
València, 26 de maig de 2009  
El conseller d'Educació,  
ALEJANDRO FONT DE MORA TURÓN